b'\n_START_ARTICLE_\nHarold II., angle\xc5\xa1ki kralj\n_START_SECTION_\nDru\xc5\xbeina\n_START_PARAGRAPH_\nHarold je bil sin Godvina (1001\xe2\x80\x931053), mogo\xc4\x8dnega wesse\xc5\xa1kega grofa, in Gite Torkelsd\xc3\xb3ttir, svakinje angle\xc5\xa1kega in danskega kralja Knuta Velikega. Gitin brat je bil grof Ulf, ki se je poro\xc4\x8dil s Knutovo sestro Estrid (okoli 1015/1016). Tako je postal Ulf svak kralja Svena Vilobradega (umrl 1014); Ulfov in Estridin sin je postal danski kralj Sven II. leta 1047. Godvin je bil sina Wulfnotha, verjetno plemi\xc4\x8d (thegn) in po rodu iz Sussexa. Godvin je za\xc4\x8del svojo politi\xc4\x8dno kariero s podporo kralja Edmunda \xc5\xbdeleznobokega (vladal je od aprila do novembra 1016), ki ga je zamenjal Knut leta 1018, ko ga je Knut imenoval za grofa Wessexa. Godvin je bil grof ves preostanek Knutovega vladanja in bil eden od le dveh grofov, ki sta pre\xc5\xbeivela do koncu tega vladanja. Po Knutovi smrti leta 1035 je Godvin sprva podprl Hardeknuda namesto Knutovega prvega naslednika Harolda Harefoota, vendar je leta 1037 zamenjal stran, a ne brez vpletenosti v umor Alfreda Ethelinga, polbrata Hardeknuda in mlaj\xc5\xa1ega brata poznej\xc5\xa1ega kralja Edvarda Spoznavalca, leta 1036. Ko je Harold Harefoot leta 1040 umrl, je Hardeknud postal kralj Anglije, Godvinova mo\xc4\x8d pa je bila ogro\xc5\xbeena zaradi vpletenosti v Alfredov umor, a mu je prisegel in dal veliko darilo, da si je zagotovil kraljevo naklonjenost. Verjetno pa je bil leta 1042 Godvin vpleten v kraljevo smrt, saj je Edvardu Spoznavalcu pomagal, da je zasedel kraljevi prestol. Leta 1045 je Godvin dosegel svojo najve\xc4\x8djo mo\xc4\x8d, saj se je novi kralj poro\xc4\x8dil z Godvinovo h\xc4\x8derko Edith. Godvin in Gita sta imela \xc5\xa1est sinov: Svena, Harolda, Tostiga, Girta, Leofwina in Wulfnota in tri h\xc4\x8dere Edith Wesse\xc5\xa1ko (prvotno Gita, vendar preimenovana v Ealdgith (ali Edith), ko se je poro\xc4\x8dila s kraljem Edvardom Spoznavalcem), Gunhildo in Elfgifo. Rojstni datumi sinov niso znani, vendar je bil Sven najstarej\xc5\xa1i, Harold pa drugi sin.  Harold je bil leta 1045 star okoli 25 let, torej se je rodil okoli leta 1020.\n_START_SECTION_\nMogo\xc4\x8dni plemi\xc4\x8di\n_START_PARAGRAPH_\nEdith se je poro\xc4\x8dila z Edvardom 23. januarja 1045, ko je Harold postal grof Vzhodne Anglije in se redno pojavlja kot grof v dokumentih. Eden od razlogov za njegovo imenovanje v Vzhodni Angliji je bila morda potreba po obrambi pred gro\xc5\xbenjo norve\xc5\xa1kega kralja Magnusa Dobrega. Morda je Harold vodil nekaj ladij iz svoje grofije v Sandwich leta 1045 zoper Magnusa. Sven, Haroldov starej\xc5\xa1i brat, je bil imenovan za grofa leta 1043. Harold je za\xc4\x8del razmerje z Edith Swanneck, ki je bila najbr\xc5\xbe dedinja ozemelj v Cambridgeshiru, Suffolku in Essexu, ozemlje Haroldove nove grofije.  Oblika razmerja ni bila zakonska zveza, ker ni bilo blagoslovljeno v cerkvi, ampak je znana kot more danico ali \'danski na\xc4\x8din\', in jo je v tistem \xc4\x8dasu uporabljala ve\xc4\x8dina laikov v Angliji. Vsi otroci take zveze so bili zakoniti. Harold je verjetno vstopil v odnos, da bi zagotovil podporo svoji novi grofiji._NEWLINE_Leta 1047 je bil starej\xc5\xa1i brat Sven izgnan po ugrabitvi opatinje Leominstra. Njegove posesti so bile razdeljene med Harolda in bratranca Beorna. Leta 1049 je bil Harold poveljnik ladij, ki so bile poslane v pomo\xc4\x8d nem\xc5\xa1kemu cesarju Henriku III. proti Baldvinu V., grofu Flandrije, ki se je uprl Henriku. Nato se je Sven vrnil v Anglijo in posku\xc5\xa1al dose\xc4\x8di kraljevo pomilostitev, vendar sta Harold in Beorn zavrnila, da bi vrnila svoje posesti. Ko je Sven zapustil kraljevi dvor, je za talca vzel Beorna in ga nato ubil._NEWLINE_Ko je bil leta 1051 grof Godvin poslan v izgnanstvo, je Harold spremljal svojega o\xc4\x8deta in mu je \xc4\x8dez eno leto pomagal, da je ponovno pridobil svoj polo\xc5\xbeaj. Godvin je leta 1053 umrl in Harold ga je nasledil kot grof Wessexa (ju\xc5\xbena tretjina Anglije). Bil je najmo\xc4\x8dnej\xc5\xa1a osebnost v Angliji za kraljem._NEWLINE_Harold je leta 1058 postal tudi grof Herefordski in zamenjal svojega pokojnega o\xc4\x8deta kot nasprotje ve\xc4\x8djemu vplivu Normanov v Angliji pod obnovljeno monarhijo (1042\xe2\x80\x9366) z Edvardom Spoznavalcem, ki je v izgnanstvu v Normandiji pre\xc5\xbeivel ve\xc4\x8d kot 25 let. Vodil je vrsto uspe\xc5\xa1nih akcij (1062\xe2\x80\x9363) proti Gruffyddu ap Llywelynu Gwyneddskemu, vladarju Walesa. Ta spopad se je kon\xc4\x8dal s porazom in smrtjo Gruffydda leta 1063.\n_START_SECTION_\nHarold v severni Franciji\n_START_PARAGRAPH_\nLeta 1064 je Harold o\xc4\x8ditno do\xc5\xbeivel brodolom pri Ponthieuju. O tem potovanju je veliko \xc5\xa1pekulacij. Splo\xc5\xa1no znano je, da je od\xc5\xa1el iz Boshama in zgre\xc5\xa1il pravo pot ter pristal v Ponthieuju. Bil je ujetnik grofa Guya I. iz Ponthieuja, nato pa kot talec prepeljan na grad v Beaurain, 24,5 km do ustja reke Canche, danes Le Touquet. Vojvoda Viljem je kmalu pri\xc5\xa1el in odredil Guyu predajo Harolda. Ta je o\xc4\x8ditno spremljal Viljema v boju proti Konanu II., vojvodu Bretanje. Ko so pri\xc5\xa1li v Bretanjo mimo utrjene opatije Mont Saint-Michel, je Harold re\xc5\xa1eval dva Viljemova vojaka iz \xc5\xbeivega peska. Konana so preganjali od Dol-de-Bretagne do Rennesa in kon\xc4\x8dno do Dinana, kjer se je predal. Na tapiseriji Viljem predaja Haroldu oro\xc5\xbeje in grb viteza. Drugi normanski viri pa pi\xc5\xa1ejo, da je Harold prisegel ob sveti relikviji Viljemu in njegovemu zahtevku za angle\xc5\xa1ki prestol. Po Edvardovi smrti so Normani hitro prevzeli angle\xc5\xa1ko krono in s Haroldom razdrli domnevno prisego._NEWLINE_Kronist Orderik Vitalis opisuje Harolda kot "zelo visokega in postavnega, opaznega zaradi svoje fizi\xc4\x8dne mo\xc4\x8di, poguma in zgovornosti, \xc5\xa1al in dejanj junaka. Toda kaj pomenijo ti darovi brez \xc4\x8dasti, ki je bistvo vsega dobrega?"_NEWLINE_Zaradi podvojitve davkov leta 1065 je grozila nevarnost, da se Anglija pogrezne v dr\xc5\xbeavljansko vojno, zato je Harold podprl northumbrijske upornike proti svojemu bratu Tostigu in ga zamenjal z Morcarjem. To je okrepilo njegovo mo\xc5\xbenost, da postane Edvardov naslednik, a je usodno razdelil svojo dru\xc5\xbeino; Tostig je sklenil zavezni\xc5\xa1tvo z norve\xc5\xa1kim kraljem Haraldom Hardradom.\n_START_SECTION_\nHarold kot kralj\n_START_PARAGRAPH_\nOb koncu leta 1065 je kralj Edvard Spoznavalec padel v komo, ne da bi dolo\xc4\x8dil naslednika. Umrl je 5. januarja 1066, kot je zapisano v delu Vita Edwardi Regis (\xc5\xbdivljenje kralja Edvarda), ki je zgodovinski rokopis anonimnega avtorja iz leta 1067 po naro\xc4\x8dilu kraljice Edith, \xc5\xbeene kralja Edvarda Spoznavalca. En ohranjen rokopis, datiran v okoli 1100, je zdaj v Britanski knji\xc5\xbenici, a) se je na kratko zavedel in kraljestvo predal svoji \xc5\xbeeni, Harolda pa dolo\xc4\x8dil za pokrovitelja. Ko je bil naslednji dan sklican zbor modrih, so izbrali Harolda, njegovo kronanje je bilo 6. januarja najverjetneje v Westminstrski opatiji, \xc4\x8deprav o tem ni ohranjenih dokazov.  \xc4\x8ceprav kasnej\xc5\xa1i normanski viri opozarjajo na hitrost tega kronanju, je lahko bil razlog to, da so bili vsi plemi\xc4\x8di v de\xc5\xbeeli v Westminstru za praznik svetih Treh kraljev in ne zaradi kakr\xc5\xa1nega koli nasilnega prevzema prestola._NEWLINE_V za\xc4\x8detku januarja 1066 je normandijski vojvoda Viljem II. za\xc4\x8del na\xc4\x8drtovati napad na Anglijo, zgradil je 700 vojnih ladij in odpluli so proti Dives-sur-Mer na normandijski obali. Ko je Viljem prejel blagoslov Cerkve, so se mu pridru\xc5\xbeili tudi drugi plemi\xc4\x8di. V pri\xc4\x8dakovanju vdora je Harold sestavil svoje \xc4\x8dete na otoku Wight, a je flota ostala v pristani\xc5\xa1\xc4\x8du skoraj sedem mesecev, morda zaradi neugodnih vetrov. 8. septembra je Harold razpustil svojo vojsko in se vrnil v London. Isti dan je norve\xc5\xa1ki kralj Harald Hardrad, ki je tudi zahteval angle\xc5\xa1ko krono, skupaj s Tostigom napadel in s svojo floto pristal na ustju Tyne._NEWLINE_Sile Hardrada in Tostiga so premagale angle\xc5\xa1kega grofa Edvina iz Mercie in Morcarja iz Northumbrije v bitki pri Fulfordu v bli\xc5\xbeini Yorka 20. septembra 1066. Harold je odpeljal svojo vojsko na sever, dosegel Yorkshire v \xc5\xa1tirih dneh in Hardrada presenetil. 25. septembra je v bitki za Stamford Bridge Harold premagal Hardrada in Tostiga, ki sta bila ubita._NEWLINE_Po Snorriju Sturlusonu je pred bitko en sam \xc4\x8dlovek pri\xc5\xa1el pred Haralda Hardrada in Tostiga. Ni se predstavil, a je Tostigu ponudil vrnitev grofije, \xc4\x8de bi se obrnil proti Hardradu. Tostig je vpra\xc5\xa1al, kaj je njegov brat Harold pripravljen dati Hardradu. Tujec je odgovoril: "Sedem metrov angle\xc5\xa1ke zemlje, ker je vi\xc5\xa1ji od drugih ljudi." Potem se je obrnil nazaj k Sasom. Hardrad je bil navdu\xc5\xa1en nad drznostjo pri\xc5\xa1leka in vpra\xc5\xa1al Tostiga, kdo je bil. Tostig je odgovoril, da je bil sam Harold Godwinson.\n_START_SECTION_\nSmrt\n_START_PARAGRAPH_\nIdeja, da je Harold umrl zaradi pu\xc5\xa1\xc4\x8dice, ki mu je prebodla oko, je priljubljena \xc5\xa1e danes, vendar je to zgodovinska legenda in o tem \xc5\xa1e danes razpravljajo. Normanski zapis bitke z naslovom Carmen de Hastingae Proelio (\'Pesem o bitki pri Hastingsu\') pravi, da jo je Guy, \xc5\xa1kof Amiensa, napisal kmalu po bitki, in pravi, da so Harolda ubili \xc5\xa1tirje vitezi, verjetno tudi vojvoda Viljem, in njegovo telo razkosali. Anglo-normanska zgodovinarja 12. stoletja William Malmesbury z delom Gesta Regum Anglorum in Henrik Huntington z delom Historia Anglorum trdita, da je Harold umrl zaradi pu\xc5\xa1\xc4\x8dice v glavi. Zgodnej\xc5\xa1i vir, Amatus iz Montecassina v delu L\'Ystoire de li Normant (\'Zgodovina Normanov\'), ki je bilo napisano 20 let po bitki pri Hastingsu, navaja, da je bil Harold ustreljen v oko s pu\xc5\xa1\xc4\x8dico, vendar je to lahko dodatek iz zgodnjega 14. stoletja.  Kasnej\xc5\xa1i zapisi navajajo eno ali obe razli\xc4\x8dici._NEWLINE_Lik v tapiseriji iz Bayeuxa z napisom Harold Rex Interfectus Est (\'Harold kralj je ubit\') je upodobljen s pu\xc5\xa1\xc4\x8dico, ki je priletela v njegovo oko, vendar pa so se nekateri zgodovinarji spra\xc5\xa1evali, ali je ta \xc4\x8dlovek res Harold ali ni morda na naslednji sliki, ko le\xc5\xbei desno pod kopiti konj. Jedkanice iz tapiserije iz 1730-ih ka\xc5\xbeejo stoje\xc4\x8do figuro z razli\xc4\x8dnimi predmeti. Benoitova skica iz leta 1729 ka\xc5\xbee le pik\xc4\x8dasto \xc4\x8drto, ki ozna\xc4\x8duje \xc5\xa1ive brez znakov peres, medtem ko so vse preostale pu\xc5\xa1\xc4\x8dice na tapiseriji s peresi. Gravura Bernarda iz Montfaucona iz leta 1730 ima trdno linijo, ki spominja na kopje in poteka zgoraj na sliki na levi strani. Stothardov akvarel iz leta 1819 prvi\xc4\x8d ka\xc5\xbee naperjeno pu\xc5\xa1\xc4\x8dico v o\xc4\x8desu figure._NEWLINE_Morda sta oba opisa to\xc4\x8dna in je bil Harold najprej ranjen v o\xc4\x8di, nato v druge organe in tapiserija to prikazuje v zaporedju.\n_START_SECTION_\nGrob in zapu\xc5\xa1\xc4\x8dina\n_START_PARAGRAPH_\nSodobni kronist William Poitiers navaja, da je Haroldovo telo pokopal William Malet:_NEWLINE_Dva brata kralja sta bila najdena v bli\xc5\xbeini in Harold sam je imel odstranjene vse znake \xc4\x8dasti in ga ni bilo mogo\xc4\x8de prepoznati po obrazu, ampak le po nekaterih znakih na njegovem telesu. Njegovo truplo je bilo odneseno v vojvodov tabor in Viljem ga je dal za pokop Viljemu z vzdevkom Malet in ne Haroldovi materi, ki je ponudila za telo svojega ljubljenega sina te\xc5\xbeo v zlatu. Vojvoda je menil, da je nespodobno, da bi vzel denar za truplo in da je prav, da Harolda pokopljejo, kot je \xc5\xbeelela njegova mati. V \xc5\xa1ali je bilo re\xc4\x8deno, da bi morali tistega, ki je varoval obalo s tako brez\xc4\x8dutno vnemo, pokopati ob obali. _NEWLINE_Drugi vir navaja, da so Haroldovo vdovo Edith Swanneck poklicali, da bi prepoznala truplo in naredila poseben znak, ki ga je poznala samo ona. Haroldove mo\xc4\x8dne povezave z Boshamom, njegovim rojstnim krajem, in odkritje anglosa\xc5\xa1ke krste v tamkaj\xc5\xa1nji cerkvi leta 1954, so povzro\xc4\x8dili, da je to kraj pokopa kralja Harolda. Zahtevo za izkop groba v cerkvi v Boshamu je zavrnila \xc5\xa1kofija Chichester decembra 2003, ko je predstojnik ugotovil, da so mo\xc5\xbenosti za dolo\xc4\x8ditev identitete telesa kot Harolda preve\xc4\x8d krhke, da bi upravi\xc4\x8deno motili pokopali\xc5\xa1\xc4\x8de. Prej\xc5\xa1nji izkop je razkril ostanke \xc4\x8dloveka, ki je bil predvidoma star okoli 60 let, manjkajo glava, ena noga in spodnji del druge noge, opis je skladen z usodo kralja, kot je zapisano v pesmi Carmen. Po njej je bil Harold pokopan ob morju, kar se ujema z zapisom Williama Poitiersa in identifikacijo groba v Boshamski cerkvi, ki je blizu chichestrskega pristani\xc5\xa1\xc4\x8da s pogledom na Rokavski preliv. _NEWLINE_Haroldovega sina Ulfa je kralj Viljem skupaj z Morcarjem in dvema drugima izpustil iz zapora, ko je umiral leta 1087. Dva druga Haroldova sinova, Godvin in Edmund, sta napadla Anglijo leta 1068 in 1069 s pomo\xc4\x8djo visokega irskega kralja Diarmaita mac M\xc3\xa1ela na mB\xc3\xb3ja. V Cornwall je vdrl pozno leta 1082, vendar je umrl v nejasnih okoli\xc5\xa1\xc4\x8dinah na Irskem.'